stanford-oval/wikipedia huggingface dataset:
מארטון קלטי
פילמוגרפיה > סרטים

Torockói menyasszony (1937)
Viki (1937)
Borcsa Amerikában (1938)
Te csak pipálj Ladányi (1938)
Nehéz apának lenni (1938)
A harapós férj (1938)
A tanítónő (1945)
Beszterce ostroma (1948)
Mágnás Miska (1949)
Janika (film) (1949)
Dalolva szép az élet (1950)
A selejt bosszúja (1951)
Különös házasság (film) (1951)
Civil a pályán (1951)
Erkel (1952)
Ifjú szívvel (1953)
Péntek 13 (1953)
Kiskrajcár (1953)
Fel a fejjel (1954)
Pixi és Mixi a cirkuszban (1954)
Díszelőadás (1955)
Kállai kettős (1955)
A csodacsatár (1956)
Don Juan legutolsó kalandja(1958)
Fekete szem éjszakája (1958)
Tegnap (1959)
Pár lépés a határ (1959)
Virrad (1960)
Amíg holnap lesz (1961)
Nem ér a nevem (1961)
Puskák és galambok (1961)
Esős vasárnap (1962)
Hattyúdal (1963)
Ha egyszer húsz év múlva (1964)
A tizedes meg a többiek (1965)
Butaságom története (1965)
Változó felhőzet (1966)
Tanulmány a nőkről (1967)
Változó felhőzet (1967)
Elsietett házasság (1968)
Történelmi magánügyek (1969)
Szerelmi álmok – Liszt (1970)
Harminckét nevem volt (1972)
Fuss, hogy utolérjenek! (1972)
Csínom Palkó (1973)
פילמוגרפיה > טלוויזיה

מתג (1964)
הזר (1964)
שני המפגשים (1965)
אני, איגנץ סטרשנוב, הנוכל (1966)
גוף השדים (1967)
הסנטור המאה ואחת (1967)
אבירי כפפת הזהב (1968)
בוז'י והאחרים (סדרת סרטי טלוויזיה בת 3 חלקים 1968)
קומדיה על הגג (1969)
הקיץ הישן (1969)
אני, פרנץ פרן 1–3. (1969)
נמלט 0416 1-5. (1970)
וילה על הלידו (1971)
הנסיך בוב (1972)
פרסים

פרס קושוט (1951, 1953, 1954)
פרס האמן המעוטר (1952)
פרס האמן הדגול (1965)
פרס SZOT-סוט (1970)
לקריאה נוספת

1978–1991 לקסיקון ביוגרפי הונגרי 1994 ISBN 963-05-6422-X
לקסיקון הונגרי לאמנות הבמה 1994 ISBN 963-05-6635-4
הערות שוליים

↑  Születési bejegyzése a Budapest VII. kerületi polgári születési akv. 1235/1905. folyószáma alatt
↑  Halotti bejegyzése a Budapest XII. kerületi polgári halotti akv. 1985/1973. folyószáma alatt
↑  Keleti Márton (1955 előtt Adolf) halotti bejegyzése a Budapest XII. kerületi polgári halotti akv. 2656/1957. folyószáma alatt
↑   Goldfinger Berta halotti bejegyzése a Budapest VIII. kerületi polgári halotti akv. 339/1955. folyószáma alatt
↑  Szülei házasságkötési bejegyzése a Budapest VII. kerületi polgári házassági akv. 739/1905. folyószáma alatt
| --- | --- |
בקרת זהויות :  PLWABN: 9810689113905606  BnF: cb14685556m (data)  GND: 1243268220  ISNI: 0000 0000 7843 8062  SUDOC: 232424861  VIAF: 273754   WorldCat (עם VIAF): 273754
ליגת האלופות האוקיאנית

| --- | --- |
לוגו ליגת האלופות האוקיאנית
 ענף:  כדורגל
 תאריך ייסוד:  1987
 ארגון מפעיל:  קונפדרציית הכדורגל של אוקיאניה (OFC)
 מספר מתמודדים:  16   68 (סך הכל)
 יבשת:  אוקיאניה
 שמות קודמים:  1987–2006 – אליפות אוקיאניה לקבוצות
 זוכה:  ניו זילנד אוקלנד סיטי (2024)
 הכי הרבה זכיות:  ניו זילנד אוקלנד סיטי (12 זכיות)
 אתר הטורניר הרשמי
 
ליגת האלופות האוקיאנית (באנגלית: OFC Champions League) היא מפעל כדורגל אוקיאני שנתי, שבו מתחרים המועדונים המצליחים ביותר במדינות המשויכות לקונפדרציית הכדורגל של אוקיאניה (OFC). הטורניר, אשר נקרא בעבר "אליפות אוקיאניה לקבוצות", הוא המפעל היוקרתי ביותר למועדונים בכדורגל באוקיאניה. בתואר זה זכו קבוצות מ-4 מדינות בלבד: ניו זילנד (שיאנית הזכיות עם 12 זכיות של קבוצות מהמדינה), אוסטרליה (ממנה זכו הקבוצות ב-4 טורנירים הראשונים, עד אשר עברה לקונפדרציה האסיאתית ב-2005), פפואה גינאה החדשה וקלדוניה החדשה.
היסטוריה > אליפות אוקיאניה לקבוצות (1987 - 2006)

מפעל ליגת האלופות האוקיאני כיום דומה באופיו וחוקיו למפעל ליגת האלופות המתקיים ביבשת אירופה. בסוף שנת 2006 הוחלף שמו של המפעל, שנקרא בעבר "אליפות אוקיאניה לקבוצות". בטורניר הראשון בשנת 1987 הייתה האליפות למעשה במתכונת פלייאוף בין האלופות של המדינות הבולטות באוקיאניה: אוסטרליה וניו זילנד, כאשר קבוצת אדלייד סיטי האוסטרלית ניצחה את קבוצת מאונט וולינגטון הניו זילנדית, 4-1 בדו-קרב פנדלים לאחר שהמשחק הסתיים בתיקו 1-1. לאחר מכן הייתה הפסקה בת 12 שנים בה לא התקיים הטורניר כלל. ב-1999 חזר הטורניר להתקיים במתכונת שונה עם 9 משתתפות - האלופות של המדינות באוקיאניה. האלופות חולקו ל-3 בתים של 3 בכל אחת. הראשונה מכל בית והקבוצה במקום השני עם המאזן הטוב ביותר העפילו לשלב הנוקאאוט שהיה בעצם שלב חצי גמר וגמר שהתקיימו במשחק אחד בלבד. בטורניר זה זכתה דרום מלבורן האוסטרלית, שניצחה את קבוצת נאדי מפיג'י. בטורניר שהתקיים שנתיים לאחר מכן ב-2001 שונה הפורמט מעט ובשלב הבתים התחרו 12 קבוצות ב-2 בתים של 6 קבוצות, כאשר 2 הראשונות מכל בית העפילו לשלבי הנוקאאוט במשחק אחד (חצי גמר וגמר). בשנה זו זכתה וולונגונג וולבס האוסטרלית אחרי שניצחה 0–1 את קבוצת טפאה הונואטית. הטורניר הבא התקיים רק כעבור 4 שנים, ב-2005 בו שונתה מתכונת התחרות פעם נוספת, הפעם התקיים "סיבוב מקדים" בפלייאוף נוקאאוט ב-2 משחקים (בית וחוץ) שצמצם את המשתתפות ל-8 בשלב הבתים, כך שהפעם חולקו שמונה המשתתפות ל-2 בתים, וצמד הקבוצות שסיים במקומות הראשונים בבית עלו לשלבי הגמר. גם בעונה זו זכתה קבוצה אוסטרלית, סידני, שניצחה 0–2 את איי.סי. מג'נטה מקלדוניה החדשה. היה זה גם הטורניר האחרון שכלל קבוצות אוסטרליות, מכיוון שמיד לאחר מכן היא עברה לקונפדרציה האסיאתית (AFC) וקבוצות אוסטרליות לא השתתפו מאז בטורניר. ב-2006 התקיים הטורניר בפעם האחרונה במתכונת "אליפות אוקיאניה לקבוצות", במתכונת דומה לזו שנערכה ב-2005, ובה זכתה אוקלנד סיטי הניו זילנדית, אחרי שניצחה בגמר 1–3 את פיראה מטהיטי.
היסטוריה > ליגת האלופות האוקיאנית (2007 ואילך)

ב-2007 התקיימה התחרות הראשונה של ליגת האלופות האוקיאנית במתכונת מצומצמת יחסית של 6 משתתפות בלבד בטורניר, עם 2 בתים של 3 קבוצות, כאשר משם רק 2 הראשונות העפילו לשלב גמר עם צמד משחקים (בית וחוץ). בגמר ניצחה וויטאקר יונייטד הניו זילנדית את 4בי אלקטריקל בא מהאי פיג'י בזכות חוק יתרון שערי חוץ לאחר שבסיכום הסתיים המפגש ב-2-2.
החל מעונת 2007/2008 ועד 2014/2015 התקיים הטורניר שהאורך משמעותית, לאורך יוני ועד מאי של השנה העוקבת (במקום ינואר עד אפריל של אותה השנה) והתקיים שלב מקדים, שלב בתים ושלב גמר, בה ניצחה שוב וויטאקר יונייטד שהצליחה לשמור על התואר עונה שנייה ברציפות. ב-2008/2009 זכתה קבוצת אוקלנד סיטי בפעם השנייה בטורניר עם 6 משתתפות. ב-2009/2010 הטורניר הורחב ל-8 משתתפות שוב, ואלופת הטורניר הגיע במפתיע לראשונה ממדינה שהיא לא ניו זילנד או אוסטרליה - הייתה זו האקארי יונייטד מפפואה גינאה החדשה שניצחה את וויטאקר יונייטד 2–4 בסיכום 2 המשחקים. מעונת 2010/2011 ועד 2017 זכתה שיאנית הזכיות אוקלנד סיטי ב-7 תארים רצופים, כשמספר המשתתפות בטורניר גודל (מ-8 ל-18), והמתכונת משתנה מעט מעונה לעונה. זאת לאחר שב-2012/2013 הצטרפו עוד 4 התאחדויות לתחרות ומאז משתתפות קבוצות מ-11 התאחדויות שונות באוקיאניה (במקום 7 בלבד). כמו כן מספר הקבוצות בטורניר הגמר הוגדל. ב-2018 זכתה טים וולינגטון הניו זילנדית לראשונה בתולדותיה במפעל, וב-2019 זכתה לראשונה קבוצה מקלדוניה החדשה - היינג'ין ספורט שניצחה קלדונית אחרת איי.סי. מג'נטה - שהגיע לגמר בפעם השנייה אך הפסידה. הייתה זו הפעם הראשונה בה קבוצה ניו זילנדית לא הגיעה למעמד הגמר. בעונת 2020 שלב הבתים שוחק, אך שלב הנוקאאוט הושעה עקב התפרצות מגפת הקורונה העולמית, והטורניר בוטל. ב-2021 הטורניר כלל לא התקיים בגלל הימשכות של נגיף הקורונה באזור אוקיאניה והוא בוטל מראש.
הפורמט כיום

החל מ-2017 הטורניר כולל שלב מוקדמות הכולל בית מוקדמות מליגות קטנות יחסית (סמואה, איי קוקו, טונגה, סמואה האמריקנית). 2 הראשונות בבית זה מצטרפות ל-14 האלופות בליגות אוקיאניות אחרות, ומרכיבים 4 בתים של 4 קבוצות בכל בית, מהן עולות 2 הקבוצות הראשונות מכל בית לשלב נוקאאוט הכולל רבע גמר, חצי גמר וגמר במשחק בודד.
גמרי המפעל > רשימת גמרי "אליפות אוקיאניה לקבוצות" (1987 - 2006)

| שנה | מנצחת | תוצאה | סגנית | אצטדיון |
| --- | --- | --- | --- | --- |
| 1987 | אוסטרליה אדלייד סיטי | 1–1 ה 1-4 פ | ניו זילנד מאונט ולינגטון | אצטדיון הינדמארש, אדלייד |
| 1999 | אוסטרליה דרום מלבורן | 5–1 | פיג'י נאדי | פרינס צ'ארלס פארק, נאדי |
| 2001 | אוסטרליה וולונגונג וולבס | 1–0 | ונואטו טפאה | אצטדיון לויד רובסון, פורט מורסבי |
| 2005 | אוסטרליה סידני | 2–0 | קלדוניה החדשה איי.אס. מגנטה | סטאד פאטר, פפאטה |
| 2006 | ניו זילנד אוקלנד סיטי | 3–1 | פולינזיה הצרפתית איי.אס. פיראה | אצטדיון נורת' הארבור, אוקלנד |
גמרי המפעל > רשימת גמר ליגת האלופות האוקיאנית (2007 ואילך)

| שנה | קבוצת בית | תוצאה | קבוצת חוץ | מיקום |
| --- | --- | --- | --- | --- |
| 2007 | פיג'י בה | 1–2 | ניו זילנד וויטאקר יונייטד | גובינד פארק, בה |
| 2007 | ניו זילנד וויטאקר יונייטד | 0–1 | פיג'י בה | אצטדיון מאונט סמארט, אוקלנד |
2007: וויטאקר יונייטד ניצחה בזכות חוק יתרון שערי חוץ לאחר שבסיכום שני המשחקים התוצאה הייתה שוויון 2-2

| 2007/2008 | איי שלמה קוסה | 3–1 | ניו זילנד וויטאקר יונייטד | אצטדיון לואסון טמה, הוניארה |
| 2007/2008 | ניו זילנד וויטאקר יונייטד | 5–0 | איי שלמה קוסה | אצטדיון הנאמנויות, וויטאקר סיטי |
2007/2008: וויטאקר יונייטד ניצחה 3–6 בסיכום שני המשחקים וזכתה בגביע

| 2008/2009 | איי שלמה קולואלה | 2–7 | ניו זילנד אוקלנד סיטי | אצטדיון לואסון טמה, הוניארה |
| 2008/2009 | ניו זילנד אוקלנד סיטי | 2–2 | איי שלמה קולואלה | קיווטיה סטריט, אוקלנד |
2008/2009: אוקלנד סיטי ניצחה 4–9 בסיכום שני המשחקים וזכתה בגביע

| 2009/2010 | פפואה גינאה החדשה האקארי יונייטד | 3–0 | ניו זילנד וויטאקר יונייטד | אצטדיון PMRL, פורט מורסבי |
| 2009/2010 | ניו זילנד וויטאקר יונייטד | 2–1 | פפואה גינאה החדשה האקארי יונייטד | פרד טיילור פארק, אוקלנד |
2009/2010: האקארי יונייטד ניצחה 2–4 בסיכום שני המשחקים וזכתה בגביע

| 2010/2011 | ונואטו אמיקאלה | 1–2 | ניו זילנד אוקלנד סיטי | האצטדיון העירוני, פורט וילה |
| 2010/2011 | ניו זילנד אוקלנד סיטי | 4–0 | ונואטו אמיקאלה | קיווטיה סטריט, אוקלנד |
2010/2011: אוקלנד סיטי ניצחה 1–6 בסיכום שני המשחקים וזכתה בגביע

| 2011/2012 | ניו זילנד אוקלנד סיטי | 2–1 | פולינזיה הצרפתית טפאנה | קיווטיה סטריט, אוקלנד |
| 2011/2012 | פולינזיה הצרפתית טפאנה | 0–1 | ניו זילנד אוקלנד סיטי | סטאד לואיס ג'נבייט, פאאה |
2011/2012: אוקלנד סיטי ניצחה 1–3 בסיכום שני המשחקים וזכתה בגביע

| 2012/2013 | ניו זילנד אוקלנד סיטי | 2–1 | ניו זילנד וויטאקר יונייטד | אצטדיון מאונט סמארט, אוקלנד |

| 2013/2014 | ונואטו אמיקאלה | 1–1 | ניו זילנד אוקלנד סיטי | האצטדיון העירוני, פורט וילה |
| 2013/2014 | ניו זילנד אוקלנד סיטי | 2–1 | ונואטו אמיקאלה | קיווטיה סטריט, אוקלנד |
2013/2014: אוקלנד סיטי ניצחה 2–3 בסיכום שני המשחקים וזכתה בגביע

| 2014/2015 | ניו זילנד אוקלנד סיטי | 1–1 ה 3-4 פ | ניו זילנד טים ולינגטון | האצטדיון הלאומי, סובה |

| 2016 | ניו זילנד אוקלנד סיטי | 3–0 | ניו זילנד טים ולינגטון | אצטדיון QBE, אוקלנד |

| 2017 | ניו זילנד אוקלנד סיטי | 3–0 | ניו זילנד טים ולינגטון | קיווטיה סטריט, אוקלנד |
| 2017 | ניו זילנד טים ולינגטון | 0–2 | ניו זילנד אוקלנד סיטי | דייוויד פרינגטון פארק, ולינגטון |
2017: אוקלנד סיטי ניצחה 0–5 בסיכום שני המשחקים וזכתה בגביע

| 2018 | ניו זילנד טים ולינגטון | 6–0 | פיג'י לוטוקה | דייוויד פרינגטון פארק, ולינגטון |
| 2018 | פיג'י לוטוקה | 3–4 | ניו זילנד טים ולינגטון | צ'רצ'יל פארק, לוטוקה |
2018: טים ולינגטון ניצחה 3–10 בסיכום שני המשחקים וזכתה בגביע

| 2019 | קלדוניה החדשה הייינג'ין ספורט | 1–0 | קלדוניה החדשה איי.אס. מגנטה | אצטדיון נומה-דאלי מגנטה, נומאה |
2020–2021: לא התקיים עקב השפעת התפרצות נגיף הקורונה
| 2022 | ניו זילנד אוקלנד סיטי | 3–0 | פולינזיה הצרפתית ונוס | נגהואה ריזרב, אוקלנד |
| 2023 | ניו זילנד אוקלנד סיטי | 4–2ה | פיג'י סובה | נגהואה ריזרב, אוקלנד |
| 2024 | ניו זילנד אוקלנד סיטי | 4–0 | פולינזיה הצרפתית איי.אס. פיראה | סטאד פטאר, פפאטה |
זכיות במפעל > זכיות לפי קבוצה

מאז קם מפעל האלופות האוקיאני, בכל תצורותיו, זכו במפעל 9 קבוצות שונות כאשר אוקלנד סיטי זכתה במספר האליפויות הרב ביותר במפעל.
| קבוצה | זכיות | סגנויות | שנות זכייה |
| --- | --- | --- | --- |
| ניו זילנד אוקלנד סיטי | 12 | – | 2006, 2008/2009, 2010/2011, 2011/2012, 2012/2013, 2013/2014, 2014/2015, 2016, 2017, 2022, 2023, 2024 |
| ניו זילנד וויטאקר יונייטד | 2 | 2 | 2007, 2008 |
| ניו זילנד טים ולינגטון | 1 | 3 | 2018 |
| אוסטרליה אדלייד סיטי | 1 | – | 1987 |
| אוסטרליה דרום מלבורן | 1 | – | 1999 |
| אוסטרליה וולונגונג וולבס | 1 | – | 2001 |
| אוסטרליה סידני | 1 | – | 2005 |
| פפואה גינאה החדשה האקארי יונייטד | 1 | – | 2009/2010 |
| קלדוניה החדשה הייינג'ין ספורט | 1 | – | 2019 |
| קלדוניה החדשה איי.אס. מגנטה | – | 2 |  |
| ונואטו אמיקאלה | – | 2 |  |
| ניו זילנד מאונט ולינגטון | – | 1 |  |
| פיג'י נאדי | – | 1 |  |
| ונואטו טפאה | – | 1 |  |
| פולינזיה הצרפתית איי.אס. פיראה | – | 1 |  |
| פיג'י בה | – | 1 |  |
| איי שלמה קוסה | – | 1 |  |
| איי שלמה קולואלה | – | 1 |  |
| פולינזיה הצרפתית טפאנה | – | 1 |  |
| פיג'י לוטוקה | – | 1 |  |
| פולינזיה הצרפתית ונוס | – | 1 |  |
זכיות במפעל > זכיות לפי מדינה

מאז קם מפעל האלופות האוקיאני, בכל תצורותיו, זכו במפעל קבוצות מ-4 מדינות שונות בלבד, כאשר מדינת ניו זילנד היא שיאנית הזכיות במפעל נכון ל-2020.
| קבוצה | זכיות | סגנויות |
| --- | --- | --- |
| ניו זילנד ניו זילנד | 15 | 6 |
| אוסטרליה אוסטרליה* | 4 | – |
| קלדוניה החדשה קלדוניה החדשה | 1 | 2 |
| פפואה גינאה החדשה פפואה גינאה החדשה | 1 | – |
| פיג'י פיג'י | – | 4 |
| פולינזיה הצרפתית טהיטי | – | 4 |
| ונואטו ונואטו | – | 3 |
| איי שלמה איי שלמה | – | 2 |
*- אוסטרליה כבר לא חברה בקונפדרציית OFC.
הערות שוליים

↑  פרטים נוספים וסטטיסטיקות נוספות על אלופות המפעל (באנגלית)
מוזיאון המחתרת ההולנדית

| --- | --- |
חזית המוזיאון
חזית המוזיאון
 מידע כללי
 סוג:  מוזיאון היסטורי
 כתובת:  Plantage Kerklaan 61 Amsterdam
 מיקום:  עיריית אמסטרדם 
 מדינה:  הולנד 
 הקמה ובנייה
 תקופת הבנייה:  ?–1984
 תאריך פתיחה רשמי:  1999 
 קואורדינטות:  52°22′04″N 4°54′46″E﻿ / ﻿52.3677°N 4.91274°E﻿ / 52.3677; 4.91274
 דף הבית
  (למפת אמסטרדם מוגדלת) מוזיאון המחתרת ההולנדית(למפת אמסטרדם רגילה) מוזיאון המחתרת ההולנדית
 
מוזיאון המחתרת ההולנדית (בהולנדית: Verzeetsmuseum) שבאמסטרדם הוא מוזיאון היסטורי המספר את סיפורו של העם ההולנדי בזמן מלחמת העולם השנייה, מ-14 במאי 1940 עד 5 במאי 1945.
במוזיאון מבקרים כ-15,000 ילדים מדי שנה.
תולדות מוזיאון המחתרת

המוזיאון נוסד ב-1984 ועבר למיקומו הנוכחי בבית פלנסיוס (Gebouw Plancius) ב-1999. ב-2013 הורחב ונוסף לו מוזיאון ילדים מיוחד Verzetsmuseum Junior.
ראו גם

המחתרת ההולנדית
גרהרד בדריאן
כריס לבו
הערות שוליים

↑  Geschiedenis van Verzetsmuseum Amsterdam, Verzets Resistance Museum (בהולנדית)
| אמסטרדם אמסטרדם |
| --- | --- | --- |
| מוזיאונים | מוזיאון התנ"ך • מוזיאון אלארד פירסון • בית אנה פרנק • ארמיטאז' אמסטרדם • ארון החתולים • מוזיאון בית רמברנדט • הולנדסה סכאובורך • המוזיאון להיסטוריה של אמסטרדם • המוזיאון להיסטוריה יהודית • המוזיאון הימי של הולנד • מוזיאון וילט הולטהאוסן • מוזיאון ואן גוך • חוויית היינקן • המוזיאון הטרופי • מוזיאון אמסטלקרינג • מוזיאון המחתרת ההולנדית • מוזיאון נמו • מוזיאון סטדלק • רייקסמוזיאום |  |
| שכונות | יורדאן • רובע החלונות האדומים • רובע התעלות של אמסטרדם • חרכטנחורדל |  |
| רחובות | דאמראק  • יודנבריסטראט • ליידססטראט • ספאו • קלוורסטראט • רוקין |  |
| כיכרות | דאם • וטרלופליין • ליידספליין • מוזאומפליין • מונטפליין • נורדרמארקט • ניומארקט • רמברנדטפליין |  |
| מבנים נוספים | הארמון המלכותי של אמסטרדם • תחנת הרכבת המרכזית • מונטורן • קונצרטחבאו  • יוהאן קרויף ארנה • בית הכנסת הגדול של אמסטרדם • בית הכנסת הפורטוגזי באמסטרדם • האצטדיון האולימפי (אמסטרדם) |  |
| תחבורה | החשמלית של אמסטרדם • הרכבת התחתית של אמסטרדם • כביש 10 • נמל התעופה סכיפהול |  |
| אחר | אנה פרנק • סינגל (אמסטרדם) • אמסטל • קווי ההגנה של אמסטרדם • בורסת אמסטרדם • דגל אמסטרדם • הומומונומנט • העץ של אנה פרנק • אולימפיאדת אמסטרדם (1928) • אוניברסיטת אמסטרדם • בית הספר מונטסורי השישי ע"ש אנה פרנק |  |
פורטל אמסטרדם
| --- | --- |
בקרת זהויות :  NLI: 987007592545505171  GND: 2113779-1  ISNI: 0000 0004 1784 7187  LCCN: n96111677  VIAF: 135551931   WorldCat (עם VIAF): 135551931 
ערך זה הוא קצרמרבנושא מוזיאונים ובנושא הולנד. אתם מוזמנים לתרום לוויקיפדיה ו.
מוזיאון התנ"ך (אמסטרדם)

| --- | --- |

 מידע כללי
 סוג:  מוזיאון לתנ"ך
 כתובת:  Herengracht 366-368 
 מיקום:  עיריית אמסטרדם 
 מדינה:  הולנד 
 מבקרים בשנה:  40,157 (נכון ל־2014)
 הקמה ובנייה
 תקופת הבנייה:  ?–1975
 תאריך פתיחה רשמי:  1975 
 אדריכל:  פיליפס וינגבונס 
 קואורדינטות:  52°22′07″N 4°53′11″E﻿ / ﻿52.36861°N 4.88639°E﻿ / 52.36861; 4.88639
 www.bijbelsmuseum.nl
  (למפת אמסטרדם מוגדלת) מוזיאון התנ"ך(למפת אמסטרדם רגילה) מוזיאון התנ"ך
 
מוזיאון התנ"ך (בהולנדית: Bijbels Museum) הוא מוזיאון הממוקם באמסטרדם שבהולנד.
היסטוריה ואוספים

מוזיאון התנ"ך נוסד בשנת 1975 והוא ממקום בשני בתי תעלה הידועים בשם "בתי קרומהַאוּט" (Cromhout) על גדת תעלת הרנחראכט שנבנו בשנת 1662 על ידי האדריכל פיליפס וינגבונס (Philips Vingboons) עבור הסוחר העשיר יאקוב קרומהאוט (Jacob Cromhout). המוזיאון מציג אוסף של ספרי תנ"ך, ובהם ספר התנ"ך הראשון שהודפס בהולנד (המכונה "תנ"ך דלפט" - Delftse Bijbel) משנת 1477 וכן מהדורה ראשונה של התנ"ך הרשמי הראשון של הולנד משנת 1637. כמו כן מוצגים העתקי פקסמליה ספר ישעיהו מתוך המגילות הגנוזות שהתגלו בקומראן.
עוד מוצגים במוזיאון מוצגים ארכאולוגיים שמקורם במצרים העתיקה. מוצגים אלה, שנאספו על ידי ליינדרט סְחַאוּטֶן (Leendert Schouten) במהלך המאה ה-19 כוללים מנורות שמן, לוחות חימר, כלים ומטבעות.
במוזיאון מוצגים דגמים של מקדש שלמה, מקדש הורדוס וכן דגם של המשכן שנבנה על ידי סחאוטן בין השנים 1842–1865 (ביחס גדלים של 1:7 מגודל המבנה המתואר בספר שמות) ושל ארון הברית.
במבנה ההיסטורי בו ממוקם המוזיאון שומר המטבח המקורי של המבנה שמקורו במאה ה-17 והוא אחד המטבחים היחידים בהולנד שהשתמרו בצורה טובה מתקופה זו. בחדר המגורים של המבנה שומרה תקרת החדר המצוירת, שצוירה על ידי יאקוב דה ויט (Jacob de Wit) בשנת 1718.
בגן המוזיאון מגודלים צמחים המוזכרים בתנ"ך וכן נמצא בגן מוזיאון ריחות, המאפשר למבקרים לחוות ריחות שונים של צמחי תנ"ך ושל קטורת.
מיון יציב

מיון יציב הוא סוג של מיון ששומר על הסדר של נתונים זהים בקלט בתוצאת המיון.
למשל, רצף הזוגות: (א,1) (ב,2) (ג,1) (ד,3), יהפוך לאחר מיון יציב - לפי המספרים - לרצף: (א,1) (ג,1) (ב,2) (ד,3), בעוד שמיון שיחזיר את התוצאה (ג,1) (א,1) (ב,2) (ד,3) אינו נחשב יציב מכיוון שבקלט המקורי (א,1) הופיע לפני (ג,1).
דוגמה להבחנה בין מיון יציב ללא-יציב: אם רוצים למיין רשימת שמות על פי שם משפחה, אך אם שמות המשפחה זהים, למיין על פי השם הפרטי, אפשר למיין את המערך על פי שם פרטי ואחר כך למיין שוב על פי שם המשפחה. דבר זה יתאפשר רק אם המיון הוא יציב, אך אם הוא אינו יציב, אזי יכול להיות שהסדר הפנימי של השמות הפרטיים ייהרס.
בהתבסס על עיקרון זה, מיון בסיס ממיין מספרים עשרוניים רב-ספרתיים על ידי מיון על פי ספרת האחדות, ואחר כך ביצוע מיון יציב על הרשימה שהתקבלה בשלב קודם על פי ספרת העשרות, המאות, וכן הלאה. המיון היציב מבטיח שהרשימה שתתקבל בסוף התהליך תהיה ממוינת בשלמותה.
דוגמאות למיון יציב

מיון בועות
מיון הכנסה
מיון מיזוג
מיון מנייה
מיון בסיס
מיון סלים
דוגמאות למיון לא-יציב

מיון בחירה
מיון מהיר
מיון ערימה
מבצע תינוק

אנדרטה לזכר מבצע "תינוק" ביד מרדכי
מבצע תינוק היה מבצע של צה"ל שנערך בין 17 במאי ו-19 במאי 1948 במסגרת חזית הדרום במלחמת העצמאות. מטרת המבצע הייתה פינוי הילדים והבלתי לוחמים (על פי רוב - נשים) מיישובים עבריים בחזית הדרום שעמדו בפני התקפות אפשריות של חיל המשלוח המצרי.
רקע

בעקבות החלטת האו"ם בכ"ט בנובמבר 1947 בדבר חלוקת הארץ, פרצו האירועים הראשונים של מלחמת העצמאות. ביישובי הדרום העבריים, שהיו סמוכים ליישובים ערבים, הלכו תקריות הירי ותכפו, דבר שהעמיד בסכנה גם את ילדי היישובים. כבר אז עלתה שאלת פינוי הילדים והבלתי לוחמים.
מחייבי הפינוי טענו כי האוכלוסייה הבלתי לוחמת לא רק שאינה תורמת מאומה ללחימה, היא אפילו מכבידה על המצב, שכן היא תופסת מרחב בבונקרים המועטים, בשעה שאלו מיועדים בראש ובראשונה לטיפול בנפגעים ולסיוע בלחימה. כמו כן, היה חשש כי אם יהיה צורך לסגת מהיישוב תחת אש האויב, תהפוך נסיגת הבלתי לוחמים למבצע מסוכן ומסובך עד מאוד.
לעומתם, שוללי הפינוי טענו כי אחת ממטרות הלחימה היא שמירה על שגרת החיים ולא רק הגנה על הנקודה. כמו כן, קיים היה חשש כי הפינוי יהיה תחילתו של מסלול שלא ניתן לשער את סופו. משעה שניתן הכשר לפינוי חלק מאוכלוסיית היישוב, הדרך תהיה קצרה לפינוי כל היישוב. היו גם מי שטענו (למשל, נחום שריג, מפקד חטיבת הנגב) שרוח הלחימה של המגינים עלולה להפגע לאחר שיפונו הילדים.
לאחר הכרזת העצמאות של מדינת ישראל ב-14 במאי 1948, ופלישת צבאות ערב הסדירים אל ארץ ישראל, שהחלה מיד עם הכרזת העצמאות, התקבלה החלטה לפנות את הילדים ואת האוכלוסייה הבלתי לוחמת מהיישובים העבריים. "מבצע תינוק" התייחס לפינוי ביישובים בחזית הדרום.
המבצע

המשימה הוטלה על חטיבת גבעתי. הפעולה החלה בליל ה-17 במאי 1948.
בליל 17 במאי התבצע פינוי ילדי קיבוץ ניצנים וילדי קיבוץ גברעם.
בליל 18 במאי התבצע פינוי ילדי קיבוץ נגבה. עם הגעת שיירת הילדים לגבעת ברנר, נשלחה הודעה על כך לנגבה באמצעות יונת דואר.
בליל 19 במאי התבצע פינוי ילדי קיבוץ יד מרדכי, ילדי קיבוץ גת, ילדי קיבוץ כפר מנחם וילדי קיבוץ גלאון.
כל פעולות הפינוי הסתיימו בהצלחה וללא תקריות.
גם לאחר תום המבצע היו פינויים דומים נוספים: בעקבות הפצצות יומיות של חיל האוויר המצרי, פונו ילדי קיבוץ בארות יצחק בתחילה לקיבוץ דורות, ובליל 23 במאי פונו ילדי דורות וילדי היישובים האחרים צפונה לגבעת עלייה שביפו.
המבצע > הפינוי מניצנים

בליל 17 במאי 1948, יומיים לאחר ההכרזה על הקמת המדינה, פונו רגלית לבאר טוביה כל הילדים והנשים מהנקודה במסגרת מבצע "תינוק". חברי הקיבוץ התקשו מאוד להיפרד מילדיהם. האלחוטנית מירה בן-ארי ידעה שבעלה אליקים מצפה לבנה דני במקום מבטחים, שבו יוכלו סוף-סוף להיות ביחד. עם זאת, גם ידעה שנוכחותה ליד מכשיר הקשר, במחיצתם של חבריה, חיונית ביותר. היא החליטה להישאר. בפתק, שאותו תחבה לכיס מעילו של בנה, כתבה לבעלה:
אני רק אכתוב כמה מילים, ואתה בטח תבין כי איני יכולה לכתוב. פשוט זה קצת קשה. יותר מקצת. כך עוד לא הרגשתי אף פעם, אבל אתגבר. בזמננו צריך להתגבר על הכל. אולי בעבור יכולתו של עמנו לסבול ולא לוותר, בגלל עקשנותו להחזיק מעמד על אף העובדה כי מעטים אנו, הרי בכל זאת נשיג את כל אשר מגיע לנו אחרי אלפיים שנה. אין פרידה קשה מזו של אם מילדה, אך אני נפרדת מילדי למען יגדל במקום בטוח, ולמען שיהיה אדם חופשי בארצו. תמסור לו בבואך אליו את כל אהבתי. תמסור לאבא ולאמא שלי הרבה נשיקות ובקש בשמי סליחה...
מבאר טוביה הוסעו הילדים במשוריינים לגבעת ברנר.
לקריאה נוספת

אברהם איילון, חטיבת גבעתי במלחמת הקוממיות. הוצאת מערכות, 1958.
צביקה דרור, ניצנים - הקיבוץ שנבנה פעמיים, הוצאת הקיבוץ המאוחד ומשרד הביטחון, 1990.
הערות שוליים

↑  אפרים תלמי, מה ומי לכסיקון מלחמת העצמאות, הוצאת דבר, 1964, עמ' 367
↑  David Tal, War in Palestine, 1948: strategy and diplomacy, Routledge, 2004, p. 109 (על התנגדות יגאל אלון לפינוי ילדי ונשי צפת הנצורה ב-1948)
ילדי דורות ליד משוריין מסוג "פרפר". הילדים פונו מקיבוצם במשוריינים אלה לפני ההתקפה המצרית הצפויה ב-1948
מיון ספגטי

מיון ספגטי הוא אלגוריתם מיון שרץ בזמן ליניארי, שהוצג על ידי אלכסנדר דודני (Alexander Dewdney) בטורו בכתב העת "סיינטיפיק אמריקן". האלגוריתם דורש עיבוד מקבילי.
אלגוריתם

לשם הפשטות, נניח שאנחנו ממיינים רשימה של מספרים טבעיים. שיטת המיון מומחשת באמצעות מוטות ספגטי לא מבושלים:
עבור כל מספר x ברשימה, השג מוט באורך x.
ברגע שיש לך את כל מוטות הספגטי שלך, קח אותם באופן רופף באגרופך והורד אותם לשולחן, כך שכולם יעמדו זקופים על משטח השולחן. עכשיו, עבור כל מוט, הנמך את היד השנייה שלך מלמעלה עד שהיא נפגשת עם מוט - זה ללא ספק הארוך ביותר. הסר מוט זה והכנס אותו לחזית רשימת הפלט חזור על הפעולה עד להסרת כל המוטות.
ניתוח זמן ריצה

הכנת n מוטות הספגטי דורשת זמן ליניארי במספר מוטות הספגטי, ובאורך המוטות. הורדת המוטות על השולחן אורכת זמן התלוי באורך מוט הספגטי הארוך ביותר. (זה אפשרי מכיוון שהיד, מוטות הספגטי והשולחן עובדים כמכשיר מחשוב מקבילי לחלוטין).
יש לאחר מכן n מוטות להסרה כשהמוט הארוך ביותר באורך k כך, בהנחה שכל פעולת מגע והסרה אורכת זמן קבוע, מורכבות הזמן הגרוע ביותר של האלגוריתם היא O(n+k).
מטרלפטין

|  שמות מסחריים בישראל |
| --- | --- |
 מיאלפט/ מיאלפטה - Myalept / Myalepta
 נתונים כימיים
 כתיב כימי:  C714H1167N191O221S6 
 מסה מולרית:  16,156 g/mol
 בטיחות
 מעמד חוקי:  תרופת מרשם
 מזהים
 קוד ATC:  A16AA07 
 מספר CAS:  186018-45-1
 PubChem:  
 ChemSpider:  
 
מטרלפטין (metreleptin) הוא אנלוג (אנ') סינתטי של ההורמון לפטין ומשמש לטיפול בסוכרת ובצורות שונות של דיסליפידמיה (אנ'). התרופה אושרה ביפן עבור הפרעות מטבוליות, בכללן ליפודיסטרופיה (אנ') ובארצות הברית, כטיפול חליפי עבור סיבוכים של חוסר בלפטין, בתוספת לדיאטה, בחולים עם ליפודיסטרופיה כללית מולדת או כללית נרכשת. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות.
מטרלפטין הוא החומר הפעיל בתרופה מיאלפט/ מיאלפטה (Myalept/Myalepta) אשר פותחה על ידי חברת אמילין פרמסוטיקלס (אנ') בארצות הברית.
באירופה, בהתבסס על סוכנות התרופות האירופית (EMA), מטרלפטין מיועד לטיפול, כתוספת לדיאטה, בליפודיסטרופיה כללית, בחולים שאיבדו רקמת שומן מתחת לעור וצברו שומן באתרים אחרים בגוף, כמו הכבד והשרירים. התרופה נמצאת בשימוש במבוגרים, ובילדים מעל גיל שנתיים, עם ליפודיסטרופיה כללית (תסמונת ברדינלי-סיפ (אנ') ותסמונת לורנס (אנ')) ובמבוגרים וילדים, מעל גיל 12 שנה, עם ליפודיסטרופיה חלקית (כולל תסמונת באראקר-סימון (אנ')), כאשר טיפולים סטנדרטים נכשלו.
מטרלפטין נחקר אף עבור טיפול בסוכרת או היפרטריגליצרידמיה (אנ'), בחולים עם צורות נדירות של ליפודיסטרופיה ובמצבים מטבוליים אבנורמליים חמורים. מנהל המזון והתרופות האמריקאי (FDA), אישר זריקת מטרלפטין, לטיפול בסיבוכים של חסר בלפטין, בפברואר 2014.